На основу члана 99. ст. 4, 11. и 12. и члана 100. став 5. Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14 и 145/14) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС и 44/14),

Влада доноси

УРЕДБУ

О ИЗМЕНАМА УРЕДБЕ О УСЛОВИМА, НАЧИНУ И ПОСТУПКУ ПОД КОЈИМА СЕ ГРАЂЕВИНСКО ЗЕМЉИШТЕ У ЈАВНОЈ СВОЈИНИ МОЖЕ ОТУЂИТИ ИЛИ ДАТИ У ЗАКУП ПО ЦЕНИ МАЊОЈ ОД ТРЖИШНЕ ЦЕНЕ, ОДНОСНО ЗАКУПНИНЕ ИЛИ БЕЗ НАКНАДЕ, КАО И УСЛОВЕ, НАЧИН И ПОСТУПАК РАЗМЕНЕ НЕПОКРЕТНОСТИ

Члан 1.

У Уредби о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Службени гласник РС”, бр. 61/15, 88/15 и 46/117), у члану 2. став 3. мења се и гласи:

„Размена непокретности спроводи се под условима прописаним одредбом члана 30. Закона о јавној својини („Службени гласник РС”, бр. 72/11, 88/13, 105/14, 104/16 - др. закон, 108/16 и 113/17), који се односе на прибављање и размену других непокретности у јавну својину и Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, број 16/18).”

Члан 2.

У члану 9. став 4. мења се и гласи:

„Стицалац права својине на грађевинском земљишту из става 3. овог члана дужан је да у периоду имплементације инвестиционог пројекта, на свака два ара отуђеног грађевинског земљишта, запосли најмање једно лице на неодређено време.”

Члан 3.

Поступци који до дана ступања на снагу ове уредбе нису окончани, окончаће се по одредбама ове уредбе.

Члан 4.

Ова уредба ступа на снагу наредног дана од дана објављивања у ,,Службеном гласнику Републике Србијe”.

05 Број: 110-3717/2018-1

У Београду, 19. априла 2018. године

В Л А Д А

ПРЕДСЕДНИК

Ана Брнабић, с.р.